Voldoen die NHKA se kategesemateriaal nog aan lidmate se behoeftes? - Die Hervormer
Written by Tessa Oppermann (Julie 2019)
Vind jul kategete die boeke ingewikkeld/selfverklarend/moeilik...?
Anita Booyse, kategesehoof en skriba van Waterval Boven, sê hulle maak elke jaar gebruik van die kategesemateriaal wat verskaf word deur SENTIK. “Ons bestel gereeld dít wat ons nodig het vir die jaar. Aangesien ons ’n baie klein gemeente is met min kinders wat kategese bywoon en ook min beskikbare kategete, gaan dit soms moeilik om almal te akkommodeer in hul eie klassie. Daarom is dit soms nodig om verskillende jaargroepe in een klas te hê... dan maak ons maar van een van die handleidings gebruik vir albei groepe, en die volgende jaar weer die ander. Maar ons vind dat die kleiner kinders hul Sondagskoollessies geniet. In die hoër klasse is die inhoud van die lesse meer op die geskiedenis en leiers van ons Kerk geskoei, en ek vind dat die leerders nie so intens daarin belangstel nie. Selfs beskikbare kategete verstaan nie altyd presies wat hulle moet doen en weergee nie.”